Source: https://www.epi.sk/zz/1984-15/znenie-19840228
Timestamp: 2020-07-04 02:27:19+00:00
Document Index: 15312009

Matched Legal Cases: ['§ 10', '§ 391', '§ 28', '§ 39', '§ 39', '§ 1', '§ 6', '§ 10', '§ 4', '§ 20', '§ 32']

15/1984 Zb. Vyhláška Federálneho ministerstva financií, Ministerstva financií Českej socialistickej republiky a ... | Aktuálne znenie
Hľadaj v 15/1984 ×
15/1984 Zb.
Vyhláška č. 15/1984 Zb.Vyhláška Federálneho ministerstva financií, Ministerstva financií Českej socialistickej republiky a Ministerstva financií Slovenskej socialistickej republiky, ktorou sa mení a dopĺňa vyhláška Federálneho ministerstva financií, Ministerstva financií Českej socialistickej republiky a Ministerstva financií Slovenskej socialistickej republiky č. 151/1978 Zb. o združovaní prostriedkov socialistických organizácií
Čiastka 3/1984
Platnosť od 28.02.1984 do29.04.1991
Účinnosť od 28.02.1984 do29.04.1991
Zrušený 150/1991 Zb. (nepriamo)
Čl. I (§ 10)
Aktuálne znenie 28.02.1984 - 29.04.1991
z 28. decembra 1983,
ktorou sa mení a dopĺňa vyhláška Federálneho ministerstva financií, Ministerstva financií Českej socialistickej republiky a Ministerstva financií Slovenskej socialistickej republiky č. 151/1978 Zb. o združovaní prostriedkov socialistických organizácií
Federálne ministerstvo financií podľa § 391 ods. 1 písm. a) č. 2 Hospodárskeho zákonníka č. 109/1964 Zb. v úplnom znení vyhlásenom pod č. 45/1983 Zb. a § 28 písm. e) zákona č. 134/1970 Zb. o pravidlách štátneho rozpočtu československej federácie a o zásadách hospodárenia s rozpočtovými prostriedkami štátnych rozpočtov federácie a republík (rozpočtové pravidlá), Ministerstvo financií Českej socialistickej republiky podľa § 39 ods. 2 zákona Českej národnej rady č. 60/1971 Zb. o pravidlách štátneho rozpočtu Českej socialistickej republiky a o hospodárení s rozpočtovými prostriedkami (rozpočtové pravidlá republiky) a Ministerstvo financií Slovenskej socialistickej republiky podľa § 39 ods. 2 písm. a) zákona Slovenskej národnej rady č. 32/1971 Zb. o pravidlách štátneho rozpočtu Slovenskej socialistickej republiky a o hospodárení s rozpočtovými prostriedkami (rozpočtové pravidlá) ustanovujú:
Vyhláška Federálneho ministerstva financií, Ministerstva financií Českej socialistickej republiky a Ministerstva financií Slovenskej socialistickej republiky č. 151/1978 Zb. o združovaní prostriedkov socialistických organizácií sa mení a dopĺňa takto:
1. K § 1 ods. 4 sa na konci pripájajú tieto slová: „a ďalej na poskytnutie základného aj zvýšeného príspevku pobočke Československej vedeckotechnickej spoločnosti.“.
2. V § 6 sa slová „družstevnej organizácie“ nahrádzajú slovami „stavebného bytového družstva“.
3. § 10 včítane nadpisu znie:
Koordinačná činnosť národných výborov
(1) Národné výbory môžu podľa osobitných predpisov10a) navrhovať a koordinovať združovanie prostriedkov a činností socialistických organizácií, ak je také združovanie účelné a ak to vyžaduje celospoločenský záujem. Ak nedôjde k dohode, môžu národné výbory uložiť socialistickým organizáciám povinnosť uzavrieť zmluvu. Toto oprávnenie patrí národným výborom, aj keď sa na združovaní prostriedkov a činností samy nezúčastnia.
(2) Pri navrhovaní, organizovaní a koordinovaní združovania prostriedkov socialistických organizácií, ako aj pri ukladaní povinnosti uzavrieť zmluvu postupujú národné výbory podľa zásad ustanovených vládami Československej socialistickej republiky, Českej socialistickej republiky a Slovenskej socialistickej republiky.10b)
(3) Orgán nadriadený organizácii, ktorej hodlá národný výbor uložiť povinnosť uzavrieť zmluvu, po zvážení práv a povinností vyplývajúcich pre organizáciu z navrhovanej zmluvy, efektívnosti akcie pre organizáciu a súladu so záujmami spoločnosti oznámi národnému výboru na jeho dožiadanie svoje stanovisko. Pritom dbá predovšetkým na to, aby zamýšľané združenie bolo v súlade s ustanovením § 4 ods. 1 písm. a).
(4) Pokiaľ organizácia nesúhlasí s povinnosťou uzavrieť zmluvu o združení prostriedkov, ktorú jej uložil národný výbor, môže požiadať o jej zmenu alebo zrušenie. Postupuje sa pri tom podľa osobitných predpisov.10c)
a) v ods. 1 sa na konci vety pripájajú slová: „a rozpočtové prostriedky pre spoločné pracoviská na zabezpečenie úloh v oblasti výskumu a vývoja.“,
b) ods. 2 znie:
„(2) V prípade záujmu dvoch alebo viacerých rozpočtových organizácií na investičnej výstavbe financovanej z rozpočtových prostriedkov sa prostriedky s výnimkou prostriedkov pre spoločné pracoviská podľa odseku 1 nezdružujú, ale úhradu celých rozpočtových nákladov zabezpečuje vo svojom rozpočte len rozpočtová organizácia určená zmluvou za investora tejto výstavby.“.
5. § 20 včítane nadpisu znie:
Združovanie prostriedkov na investičnú výstavbu budovanú v akcii Z
(1) Na združenie na investičnú výstavbu vykonávanú národným výborom v rámci akcie Z použije organizácia prostriedky zo zdrojov určených podľa osobitných predpisov20) na financovanie príslušnej činnosti včítane doplnkových zdrojov,12) a to len na akcie a na účely, pre ktoré sú tieto zdroje určené.
(2) Organizácia môže poskytnúť príspevok národnému výboru na združenú investíciu budovanú v rámci akcie Z, pokiaľ poskytnutie príspevku nebude v rozpore s plánovanými rozpočtovými prostriedkami.
6. V § 32 písm. a) znie:
„a) primeranú časť na prípadnom výnose združeného majetku a“.
Lér v. r.
10a) Zákon č. 69/1967 Zb. o národných výboroch v úplnom znení vyhlásenom pre ČSR pod č. 31/1983 Zb. a pre SSR pod č. 35/1983 Zb.
10b) Zásady koordinačnej činnosti národných výborov pri združovaní prostriedkov a činností socialistických organizácií č. 52/1983 Zb.
10c) Piata hlava oddiel 2 zákona č. 69/1967 Zb. o národných výboroch v úplnom znení vyhlásenom pre ČSR pod č. 31/1983 Zb. a pre SSR pod č. 35/1983 Zb.
20) Napr. vyhláška Federálneho ministerstva financií a predsedu Štátnej banky Československej č. 162/1980 Zb. o financovaní reprodukcie základných prostriedkov v znení vyhlášky č. 180/1982 Zb. (fond výstavby, fond rozvoja).